פרס טראמפ להוראה איכותית לשנת 2016

Trump Master Teacher Award

Hili Marom

Alex Vainberg

Gennady Akselrod

**בשנת 2016 זכה בפרס טראמפ להוראה איכותית אלכס ויינגברג, מורה לפיזיקה בבית הספר ע”ש נעמי שמר בגן יבנה**. אלכס מכהן מזה 36 שנים כמורה לפיזיקה ולמתמטיקה, הוא מוביל קהילת מורים מטעם מכון ויצמן למדע וחונך מורים חדשים.

ציונים לשבח הוענקו לד”ר הילי מרום, מורה למתמטיקה בתיכון נופי גולן בקצרין וגנאדי אקסלרוד, מורה לפיזיקה בבית הספר הרב תחומי עמק חרוד וב[תיכון הוירטואלי](http://www.vschool.cet.ac.il/).

וועדת הפרס לשנת 2016:

גיא אשכנזי, מורה לכימיה בתיכון למדעים ולאמנויות בירושלים, הזוכה בפרס טראמפ להוראה איכותית לשנת 2015

טלי דבורה, מורה למתמטיקה בתיכון כצנלסון בכפר סבא, זוכה בציון לשבח בפרס טראמפ להוראה איכותית לשנת 2015

ירון להבי, מכשיר מורים ומפתח חומרים בפיזיקה, מכון ויצמן ומכללת דוד ילין.

טלי נחליאלי, ראש תכנית לתואר שני בהוראה ולמידה וראש תכנית "דלתא", מכללת לוינסקי.

שלומית עמיחי, לשעבר מנכ"לית משרד החינוך, יו"ר תכנית 'חותם'

גלי שמעוני, ראש תחום מתמטיקה במכון למצוינות בהוראה, המרכז הישראלי למצוינות בחינוך.

מיכל ולטר מורה לפיזיקה בקריית החינוך אמי"ת עתידים באור עקיבא, זוכה בציון לשבח בפרס טראמפ להוראה איכותית לשנת 2015

נימוקי וועדת הפרס להחלטה להעניק את הפרס לשנת 2016 לאלכס ויינברג:

*במומחיות מרשימה, אלכס מהלך קסמים בין עולמות המתמטיקה והפיזיקה, והתלמידים נשבים בקסמיו. אלכס מאמין בתלמידיו, הוא מציב ביחד אתם יעדים שאפתניים, ופותח להם דלתות לעולם המדע המתקדם. במקצוענות חסרת פשרות הוא מאתגר את יכולותיהם, ומעודד אותם להשקיע, להתמיד ולהצליח.
תכנית החונכות שלו מאפשרת לכל תלמיד לקבל עזרה ללא גבול ולכל התלמידים לקחת אחריות משותפת ולהצליח ביחד. אומרים על אלכס שהוא "מגדל פיזיקאים" מגיל צעיר, ובאמת, תלמידים רבים מגיעים ללמוד בכיתתו, והיא הולכת וגדלה עם השנים, וחלקם אף מגיעים להישגים בינלאומיים.
אלכס מוביל קהילת מורים אזורית, שבה המורים פועלים ביחד כדי להבין היכן תלמידים מתקשים וכיצד הם חושבים. הוא עוזר לעמיתיו המורים לשפר ולשכלל את שיטות ההוראה, תוך שימוש בכלים פדגוגיים מתקדמים. בכך אלכס תורם לבנייה של מקצוענות בהוראה, ומסייע לדור של מורים מעולים ללמוד ולהתקדם.
על אמונה ומחויבות לכל תלמיד ותלמידה, על מקצוענות מהמעלה הראשונה, ועל הובלת הקהילה המקצועית של עמיתיו, מוענק בזאת לאלכס ויינברג, פרס טראמפ להוראה איכותית לשנת 2016.*

**סרטון על המועמדים הסופיים של פרס טראמפ להוראה איכותית לשנת 2016:**

חלק ב':

# **פרס טראמפ להוראה איכותית הוענק בטקס מרגש למורה אלכס ויינברג.**

בישראל ישנם מורים מעולים הממלאים את תפקידם ללא ליאות, מאמינים ביכולות של תלמידיהם ומעודדים אותם למצות את הפוטנציאל שלהם. הכישרון, הידע והניסיון של המורים המצויינים הללו היא אבן הראשה לכל ניסיון לשיפור איכות החינוך בישראל.

החל משנת 2012 מעניקה קרן טראמפ פרס להוראה איכותית, בסכום של 100,000 ש”ח, למורים מתחומי המתמטיקה והמדעים, המדגימים הוראה איכותית הלכה למעשה, במטרה לחשוף את העשייה המקצוענית והמשמעותית של אותם מורות ומורים.

ב22.12.16 ([יום המורה](http://www.teachersday.org.il/)) הוענק פרס טראמפ להוראה איכותית לשנת 2016 למורה אלכס ויינברג, מורה לפיזיקה בבית הספר ע”ש נעמי שמר בגן יבנה. אלכס מכהן מזה 36 שנים כמורה לפיזיקה ולמתמטיקה, הוא מוביל קהילת מורים מטעם מכון ויצמן למדע וחונך מורים חדשים.
אחד המשתתפים בטקס’ שהתקיים בבית הספר בו מלמד אלכס’ היה לא אחר מאשר זוכה פרס נובל לכימיה לשנת 2013, פרופ’ מייקל לויט. תלמידיו של אלכס הדגימו לקהל שהשתתף האירוע מספר ניסויים הממחישים את הידע שצברו במסגרת לימודי הפיזיקה, ואף הסבירו כיצד עקרונות אלה יכולים לפתור בעיות בעולם האמיתי. בעקבות אחד הניסויים הודיע פרופ’ לויט כי הוא מתכוון לקדם שיתוף פעולה עם אלכס ולהציג ניסוי שיערכו התלמידים באוניברסיטת סטנפורד בה הוא מלמד.

ראש הממשלה, שבאופן מסורתי מעניק את הפרס , אך נבצר ממנו להגיע, שלח ברכה מוקלטת לכבוד הטקס המרגש ולכבוד הזוכה בפרס:

(וידאו)

איתי ויסמן, תלמידו של אלכס ביקש להודות באופן אישי למורה שפתח בפניו דלתות לעולם שלא הכיר לפני כן:
“בביה”ס כל המורים מצוינים, אבל מה שמאפיין את אלכס זה החום שלו. כל תלמיד מקבל את היחס האישי, תמיד יש אוזן קשבת והיחס החם הזה עושה את כל ההבדל. אני מאחל לי ולתלמידים בעתיד שיהנו ממך עוד הרבה שנים.”לאחר שקיבל את הפרס ביקש אלכס, הזוכה בפרס, לעדכן כי הוא ואשתו (גם היא מורה) החליטו לתרום חלק מכספי הפרס לבית הספר במטרה לקדם תלמידים מצטיינים ולחזק תלמידים הזקוקים לחיזוק, כדי שלא יהיו תלמיד או תלמידה שרוצים להצליח ולא יקבלו את ההזדמנות להגיע הכי רחוק שהם יכולים.

וועדת הפרס, המורכבת ממורים מעולים, מומחים בהכשרת מורים ובכירים במשרד החינוך הציגה את נימוקיה לבחירה באלכס כזוכה בפרס טראמפ להוראה איכותית לשנת 2016:

*“במומחיות מרשימה, אלכס מהלך קסמים בין עולמות המתמטיקה והפיזיקה, והתלמידים נשבים בקסמיו. אלכס מאמין בתלמידיו, הוא מציב ביחד אתם יעדים שאפתניים, ופותח להם דלתות לעולם המדע המתקדם. במקצוענות חסרת פשרות הוא מאתגר את יכולותיהם, ומעודד אותם להשקיע, להתמיד ולהצליח.
תכנית החונכות שלו מאפשרת לכל תלמיד לקבל עזרה ללא גבול ולכל התלמידים לקחת אחריות משותפת ולהצליח ביחד. אומרים על אלכס שהוא “מגדל פיזיקאים” מגיל צעיר, ובאמת, תלמידים רבים מגיעים ללמוד בכיתתו, והיא הולכת וגדלה עם השנים, וחלקם אף מגיעים להישגים בינלאומיים.
אלכס מוביל קהילת מורים אזורית, שבה המורים פועלים ביחד כדי להבין היכן תלמידים מתקשים וכיצד הם חושבים. הוא עוזר לעמיתיו המורים לשפר ולשכלל את שיטות ההוראה, תוך שימוש בכלים פדגוגיים מתקדמים. בכך אלכס תורם לבנייה של מקצוענות בהוראה, ומסייע לדור של מורים מעולים ללמוד ולהתקדם.
על אמונה ומחויבות לכל תלמיד ותלמידה, על מקצוענות מהמעלה הראשונה, ועל הובלת הקהילה המקצועית של עמיתיו, מוענק בזאת לאלכס ויינברג, פרס טראמפ להוראה איכותית לשנת 2016.”*

[למידע נוסף על הפרס ניתן ללחוץ כאן](http://www.trump.org.il/what-we-do/trump-master-teacher-award/)

ברכות חמות לאלכס. אנו גאים בך ומודים לך על עבודתך החשובה ומעוררת ההשראה.